b"\n_START_ARTICLE_\nEcosistema\n_START_PARAGRAPH_\nUn ecosistema \xc3\xa9s un sistema natural que est\xc3\xa0 format per un conjunt d'organismes vius (biocenosi) i el medi f\xc3\xadsic on es relacionen (bi\xc3\xb2top), les relacions que estableixen entre si, aix\xc3\xad com les caracter\xc3\xadstiques f\xc3\xadsiques d'un lloc on viuen i les relacions entre el medi i els organismes._NEWLINE_Un ecosistema t\xc3\xa9 en compte les complexes interaccions entre els organismes (plantes, animals, bacteris, algues, fongs i d'altres) que formen la comunitat (biocenosi) i els fluxos d'energia (endosom\xc3\xa0tica i exosom\xc3\xa0tica) i materials que la travessen._NEWLINE_Aquestes interaccions entre els organismes es donen mitjan\xc3\xa7ant el que s'anomena xarxa tr\xc3\xb2fica o xarxa aliment\xc3\xa0ria, que \xc3\xa9s una s\xc3\xa8rie de cadenes aliment\xc3\xa0ries o tr\xc3\xb2fiques \xc3\xadntimament unides que s'estableixen de manera lineal entre organismes que pertanyen a diferents nivells tr\xc3\xb2fics.\n_START_SECTION_\nEstructura\n_START_PARAGRAPH_\nNormalment, se'n diu que les parts s\xc3\xb3n les diferents classes de components, \xc3\xa9s a dir, el bi\xc3\xb2top i la biocenosi i els diferents tipus ecol\xc3\xb2gics d'organismes (productors, depredadors, descomponedors,..). Els ecosistemes no s\xc3\xb3n totalment homogenis, sin\xc3\xb3 que presenten parts, on les condicions a cada una d'aquestes s\xc3\xb3n diferents. Est\xc3\xa0 estructurat per diferents interfases, anomenades ecotons i per gradients direccionals de factors fisicoqu\xc3\xadmics del medi, ecoclines._NEWLINE_L'estructura f\xc3\xadsica de l'ecosistema pot desenvolupar-se en direcci\xc3\xb3 vertical i horitzontal: en els dos casos es parla d'estratificaci\xc3\xb3."